**Noapte de poveste**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adina Velcea & Mitică Horlaci

Eu mi-am înțeles tăcerea,

Grele ramuri, grele picuri

Peste streașină, nimicuri,

Se dezlănțuie durerea.

Vântul duce mai departe

Dorul meu de fericire

Preschimbându-l în iubire

Când cu tine îl imparte.

Apoi curge liniștită

Noaptea-susur de lumină-

Câte gânduri au să vină

Lovind inima sfințită,

Câte doruri se vor stinge

Într-o noapte neștiută

Când o lacrimă pierdută,

În dureri, tăcerea-nvinge.

Dragostea de mâine este

Umbra gândului trecut,

Am iubit, dar am tăcut,

Sângerând într-o poveste.